CELEX: 32020D1490
Language: lv
Date: 2020-10-12 00:00:00
Title: Padomes Lēmums (ES) 2020/1490 (2020. gada 12. oktobris) par nostāju, kas Eiropas Savienības vārdā jāieņem EPN komitejā, kura izveidota ar Ekonomisko partnerattiecību pagaidu nolīgumu starp Kotdivuāru, no vienas puses, un Eiropas Kopienu un tās dalībvalstīm, no otras puses, attiecībā uz domstarpību izšķiršanas procedūru un šķīrējtiesnešu rīcības kodeksa pieņemšanu

16.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 343/12
               
            
         PADOMES LĒMUMS (ES) 2020/1490
         (2020. gada 12. oktobris)
         par nostāju, kas Eiropas Savienības vārdā jāieņem EPN komitejā, kura izveidota ar Ekonomisko partnerattiecību pagaidu nolīgumu starp Kotdivuāru, no vienas puses, un Eiropas Kopienu un tās dalībvalstīm, no otras puses, attiecībā uz domstarpību izšķiršanas procedūru un šķīrējtiesnešu rīcības kodeksa pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Ekonomisko partnerattiecību pagaidu nolīgums starp Kotdivuāru, no vienas puses, un Eiropas Kopienu un tās dalībvalstīm, no otras puses (“nolīgums”) (1) Savienības vārdā tika parakstīts saskaņā ar Padomes Lēmumu 2009/156/EK (2). Nolīgums tiek provizoriski piemērots no 2016. gada 3. septembra.
                  
               
                     (2)
                  
                  
                     Saskaņā ar nolīguma 59. panta 1. punktu EPN komiteja pieņem reglamentu, ar kuru nosaka domstarpību izšķiršanas procedūru.
                  
               
                     (3)
                  
                  
                     EPN komitejai nākamajā gadskārtējā sanāksmē būtu jāpieņem lēmums, ar ko nosaka domstarpību izšķiršanas procedūru un tai pievienoto šķīrējtiesnešu rīcības kodeksu.
                  
               
                     (4)
                  
                  
                     Ir lietderīgi noteikt nostāju, kas Savienības vārdā jāieņem EPN komitejā attiecībā uz lēmuma, ar kuru nosaka domstarpību izšķiršanas procedūru un šķīrējtiesnešu rīcības kodeksu, pieņemšanu, jo minētais lēmums būs saistošs Savienībai.
                  
               
                     (5)
                  
                  
                     Tādēļ Savienības nostājas EPN komitejā pamatā vajadzētu būt pēdējās minētās lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Eiropas Savienības vārdā jāieņem EPN komitejā, kura izveidota ar Ekonomisko partnerattiecību pagaidu nolīgumu starp Kotdivuāru, no vienas puses, un Eiropas Kopienu un tās dalībvalstīm, no otras puses, pamatā ir EPN komitejas lēmuma par domstarpību izšķiršanas procedūras un šķīrējtiesnešu rīcības kodeksa pieņemšanu, projekts. (3)
            
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2020. gada 12. oktobrī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 59, 3.3.2009., 3. lpp.
         
         
            (2)  Padomes Lēmums 2009/156/EK (2008. gada 21. novembris), lai parakstītu un provizoriski piemērotu Ekonomisko partnerattiecību pagaidu nolīgumu starp Kotdivuāru, no vienas puses, un Eiropas Kopienu un tās dalībvalstīm, no otras puses (OV L 59, 3.3.2009., 1. lpp.).
         
            (3)  Skatīt dokumentu ST 10612/20, kas atrodams http://register.consilium.europa.eu.